**Reîntoarcere la nebunia ploii**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reîntoarcere la nebunia ploii

Bat tobele continuu în burlane.

În nebunia ei, zăluda ploaie

cu tonurile gri, cu pletele lupane,

mi-aduce toamna parcă, în odaie.

Nu mai aud decât doar ropote-ndelungi,

nici păsările parcă nu mai cântă,

pe zidurile ude cresc mucegaiuri lungi

şi salcia îmi pare cu ramura tot frântă.

Întorc priviri spre geam, la nebunia ploii,

dar parcă-aud un sunet din ce în ce mai clar,

că miaună pe trepte, de-atâtea ploi, pisoii

şi stropii mari ai ploii cad greu pe trotuar.